CELEX: 52008PC0521
Language: sk
Date: 2008-09-30
Title: Návrh rozhodnutie Rady o podpísaní a predbežnom uplatňovaní Dohody, ktorou sa ustanovuje rámec pre Dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane

Dôležité právne oznámenie

|

52008PC0521

Návrh rozhodnutie Rady o podpísaní a predbežnom uplatňovaní Dohody, ktorou sa ustanovuje rámec pre Dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane  /* KOM/2008/0521 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 30.9.2008KOM(2008) 521 v konečnom zneníNávrhROZHODNUTIE RADYo podpísaní a predbežnom uplatňovaní Dohody, ktorou sa ustanovuje rámec pre Dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane(predložená Komisiou)DÔVODOVÁ SPRÁVAPripojený návrh predstavuje právny nástroj na podpísanie a predbežné uplatňovanie Dohody, ktorou sa ustanovuje rámec pre Dohodu o hospodárskom partnerstve (ďalej len „RDHP“) medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane:i) návrh rozhodnutia Rady o podpísaní a predbežnom uplatňovaní dohody, ktorou sa ustanovuje rámec pre dohodu o hospodárskom partnerstve (RDHP).Ako bolo uvedené v oznámení Rade a Európskemu parlamentu z 23. októbra 2007, RDHP bola dojednaná s cieľom predísť narušeniu obchodu so Spoločenstvom po uplynutí platnosti obchodného režimu stanoveného v prílohe V k dohode z Cotonou 31. decembra 2007 a výnimky Svetovej obchodnej organizácie (ďalej len „WTO“) vzťahujúcej sa na tento obchodný režim. Tieto rokovania sa ukončili parafovaním RDHP 27. novembra 2007 pred uplynutím platnosti obchodného režimu stanoveného v prílohe V k dohode z Cotonou 31. decembra 2007 a výnimky Svetovej obchodnej organizácie (WTO) vzťahujúcej sa na tento obchodný režim.V dôsledku toho bolo všetkých päť partnerských štátov Východoafrického spoločenstva (Burundi, Keňa, Rwanda, Tanzánia a Uganda) zaradených na zoznam krajín v prílohe 1 k nariadeniu o prístupe na trh v rámci DHP prijatému Radou 20. decembra 2007[1], na ktoré sa od 1. januára 2008 vzťahuje ponuka prístupu na trh Spoločenstva v rámci dohôd o hospodárskom partnerstve. Ich zaradenie na tento zoznam bude stále po tom, čo RDHP ratifikujú všetky strany. Zabezpečí sa tým harmonizovaný obchodný režim s EÚ, ktorý poskytne lepší prístup na trh pre všetky partnerské štáty Východoafrického spoločenstva vrátane štyroch krajín, ktoré Organizácia Spojených národov pokladá za najmenej rozvinuté krajiny.RDHP je dohoda, ktorou sa ustanovuje rámec pre DHP, ktorej rozsah pôsobnosti sa rozšíri na základe výsledkov rokovaní o komplexnej DHP dosiahnutých do júla 2009. Zahŕňa všetky opatrenia potrebné na vytvorenie zóny voľného obchodu, ktoré sú v súlade s ustanoveniami článku XXIV GATT z roku 1994[2]. Táto dohoda obsahuje takisto ustanovenia o pravidlách pôvodu, necolných opatreniach, opatreniach na ochranu obchodu, ustanovenia na predchádzanie sporom a ich riešenie, ako aj ustanovenia o rybnom hospodárstve a administratívne a inštitucionálne ustanovenia.Rokovanie o úplnej DHP pokračuje v súlade so smernicami pre dohody o hospodárskom partnerstve so štátmi AKT prijatými Radou 12. júna 2002.V inštitucionálnych ustanoveniach sa stanovuje zriadenie Rady pre DHP zloženej zo zástupcov strán, ktorí majú zodpovedať za vykonávanie dohody.Do nadobudnutia platnosti RDHP sa v dohode predpokladá predbežné uplatňovanie dohody.Komisia považuje výsledky rokovaní za uspokojujúce a v súlade s rokovacími smernicami Rady a žiada Radu, aby:-  v mene Európskeho spoločenstva schválila podpísanie RDHP,-  do nadobudnutia platnosti RDHP schválila jej predbežné uplatňovanie.NávrhROZHODNUTIE RADYo podpísaní a predbežnom uplatňovaní Dohody, ktorou sa ustanovuje rámec pre Dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej straneRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 133 a 181 v spojení s prvým pododsekom jej článku 300 ods. 2,so zreteľom na návrh Komisie[3],keďže:(1) Rada 12. júna 2002 poverila Komisiu začať rokovania o dohodách o hospodárskom partnerstve s krajinami AKT.(2) Rokovania o dohode, ktorou sa ustanovuje rámec pre dohodu o hospodárskom partnerstve (ďalej len „RDHP“), sa ukončili 27. novembra 2007 medzi Európskym spoločenstvom a jeho členskými štátmi a partnerskými štátmi Východoafrického spoločenstva (Burundi, Keňa, Rwanda, Tanzánia a Uganda).(3) V článku 45 ods. 4 RDHP sa stanovuje, že táto dohoda sa pred nadobudnutím platnosti uplatňuje predbežne.(4) RDHP by mala byť podpísaná v mene Spoločenstva a mala by sa uplatňovať predbežne s výhradou jej uzavretia k neskoršiemu dátumu,ROZHODLA TAKTO:Článok 1Podpísanie dohody, ktorou sa ustanovuje rámec pre dohodu o hospodárskom partnerstve medzi partnerskými štátmi Východoafrického spoločenstva a Európskym spoločenstvom a jeho členskými štátmi sa týmto v mene Spoločenstva schvaľuje s výhradou rozhodnutia Rady týkajúceho sa uzavretia danej dohody o hospodárskom partnerstve.Text dohody je pripojený k tomuto rozhodnutiu.Článok 2Týmto sa predseda Rady poveruje určiť osobu(-y) splnomocnenú(-é) na podpis dohody v mene Európskeho spoločenstva s výhradou jej uzavretia.Článok 3Ako sa stanovuje v článku 45 ods. 4 dohody, dohoda sa uplatňuje predbežne do ukončenia postupov potrebných na jej uzavretie. Komisia uverejní oznámenie s informáciami o dátume začatia predbežného uplatňovania.V Bruseli […]Za Radupredseda[…]LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV1. NÁZOV NÁVRHU:ROZHODNUTIE RADY o podpísaní a predbežnom uplatňovaní Dohody, ktorou sa ustanovuje rámec pre Dohodu o hospodárskom partnerstve medzi Európskym spoločenstvom a jeho členskými štátmi na jednej strane a partnerskými štátmi Východoafrického spoločenstva na druhej strane2. ROZPOČTOVÉ POLOŽKY:Kapitola a článok: 12/120Suma zahrnutá do rozpočtu na príslušný rok: 16 431 900 000 (Rozpočet 2008)3. FINANČNÝ VPLYV( Návrh nemá finančný vplyv( Návrh nemá finančný vplyv na výdavky, ale má finančný vplyv na príjmy, a to s týmto účinkom:4. OPATRENIA PROTI PODVODOMNa ochranu finančných záujmov Spoločenstiev proti podvodom a iným nezrovnalostiam môže Komisia vykonať kontroly a inšpekcie na mieste v súlade s článkom 22 dohody medzi partnerskými štátmi Východoafrického spoločenstva a Európskym spoločenstvom a jeho členskými štátmi a v súlade s článkom 7 protokolu 2 k tejto dohode. V prípade potreby Európsky úrad pre boj proti podvodom (OLAF) uskutoční prešetrovania podľa nariadenia Európskeho parlamentu a Rady (ES) č. 1073/1999. Komisia bude pravidelne uskutočňovať kontroly na základe dokumentov a kontroly na mieste.5. ĎALŠIE POZNÁMKYPrijatím nariadenia Rady 1528/2007 boli odstránené všetky zostávajúce clá na produkty s pôvodom v tých regiónoch alebo štátoch AKT, ktoré ukončili rokovania o dohodách o hospodárskom partnerstve alebo dohodách obsahujúcich obchodné opatrenia, ktoré sú v súlade s požiadavkami WTO. Preto tento návrh nemá žiadny dodatočný finančný vplyv.[1] Nariadenie Rady 1528/2007.[2] Všeobecná dohoda o clách a obchode (1994).[3] Ú. v. EÚ C […], […], s. […].